**แบบเสนอแผนงาน/โครงการ/กิจกรรม กองทุนหลักประกันสุขภาพเทศบาลเมืองสตูล**

เรื่อง ขอเสนอโครงการ ส่งเสริมการคัดแยกขยะต้นทาง ด้วยหลัก 3 ช ชุมชนบ้านศาลากันตง

เรียน ประธานกรรมการกองทุนหลักประกันสุขภาพเทศบาลเมืองสตูล

ด้วยหน่วยงาน/องค์กร/กลุ่มคน ประธานและคณะกรรมการชุมชนบ้านศาลากันตง มีความประสงค์จะจัดทำแผนงาน/โครงการ/กิจกรรม โครงการส่งเสริมการคัดแยกขยะต้นทาง ด้วยหลัก 3 ช ชุมชนบ้านศาลากันตง ปีงบประมาณ 2563 โดยขอรับการสนับสนุนงบประมาณจากกองทุนหลักประกันสุขภาพ เทศบาลเมืองสตูล . เป็นเงิน  **29,800.- บาท**  โดยมีรายละเอียดแผนงาน/โครงการ/กิจกรรม ดังนี้

**หลักการและเหตุผล**

ในปัจจุบันปัญหาเรื่องขยะมูลฝอย นับว่าเป็นปัญหาสำคัญ ทั้งในระดับประเทศและระดับชุมชน สาเหตุเนื่องจากประชากรในประเทศไทยมีจำนวนมากขึ้น บ้านเรือนมีจำนวนเพิ่มขึ้น ร้านค้า สถานประกอบการอื่นๆมีจำนวนมากขึ้น และสิ่งที่ตามมาอย่างหลีกเลี่ยงไม่ได้คือขยะมูลฝอยย่อมมีมากขึ้นไปด้วย จนเป็นปัญหาด้านสิ่งแวดล้อม แหล่งเพาะพันธุ์โรคต่างๆ ชุมชนจัดเป็นแหล่งสำคัญหนึ่งที่ผลิตขยะของเสียสู่สิ่งแวดล้อม แม้ว่าขยะจากชุมชน หรืออาคารบ้านเรือนจะไม่ใช่ของเสียที่เป็นอันตรายเมื่อเปรียบเทียบกับของเสียจากโรงงานอุตสาหกรรม หรือการเกษตร แต่ปัจจุบันปริมาณของขยะที่มีจำนวนมากก่อให้เกิดผลกระทบต่อสุขภาพอนามัยของประชาชน และสิ่งแวดล้อมโดยเฉพาะขยะมูลฝอยจากชุมชนหรืออาคารบ้านเรือน

เพื่อกระตุ้นให้ประชาชนได้ตระหนักถึงปัญหาขยะและความจำเป็นในการคัดแยกขยะ โดยการอบรมให้ความรู้แก่ประชาชนในการจัดการขยะอย่างถูกวิธี เพื่อนำขยะไปใช้ให้เกิดประโยชน์สูงสุด ซึ่งจะเป็นการลดแหล่งรังโรค และพาหะนำโรคต่างๆ ที่เกิดจากขยะ เช่น โรคไข้เลือดออก โรคฉี่หนู ทั้งยังทำให้ชุมชนสะอาด น่าอยู่ ดังนั้น ชุมชนบ้านศาลากันตง จึงได้จัดทำ โครงการส่งเสริมการคัดแยกขยะต้นทาง ด้วยหลัก 3 ช ชุมชนบ้านศาลากันตงขึ้น

**วัตถุประสงค์**

1. เพื่ออบรมให้ความรู้การคัดแยกขยะต้นทางโดยใช้หลัก 3 ช คือการใช้น้อย ใช้ซ้ำ และนำกลับมาใช้ใหม่
2. เพื่อรณรงค์ประชาสัมพันธ์สร้างความตระหนักให้ประชาชนมีส่วนร่วมในการคัดแยกขยะก่อนทิ้ง โดยการสร้างจิตสำนึกแก่ประชาชน
3. เพื่อลดแหล่งเพาะพันธ์โรค และความปลอดภัยด้านสุขภาพจากขยะมูลฝอยในครัวเรือน และชุมชน
4. เพื่อความสะอาด และความเป็นระเบียบเรียบร้อยในชุมชนบ้านศาลากันตง

**การดำเนินงาน**

**ขั้นเตรียมการ**

1. ปรึกษาหารือคณะกรรมการชุมชน และ อสม.
2. เสนอโครงการกองทุนหลักประกันสุขภาพเพื่ออนุมัติ
3. ประชุมแต่งตั้งคณะทำงานโครงการ

**ขั้นดำเนินงาน**

1. ประชาสัมพันธ์โครงการ
2. รับสมัครผู้เข้าร่วมโครงการ
3. จัดอบรมให้ความรู้เชิงปฏิบัติการ
4. รณรงค์ประชาสัมพันธ์สร้างจิตสำนึกให้กับประชาชนในการคัดแยกขยะต้นทาง
5. ฝึกอบรมการทำน้ำหมักชีวภาพและทำน้ำยาอเนกประสงค์จากขยะอินทรีย์
6. สรุป และติดตามผลโครงการ

**ระยะเวลาในการดำเนินงาน** เดือนพฤศจิกายน 2562

**สถานที่ดำเนินงาน ชุมชนบ้านศาลากันตง**

**กลุ่มเป้าหมาย**  คณะกรรมการชุมชน อสม. และประชาชนในชุมชนบ้านศาลากันตง จำนวน 50 คน

**งบประมาณ**  จากงบประมาณกองทุนหลักประกันสุขภาพเทศบาลเมืองสตูล **จำนวนเงิน 29,800.- บาท**

ดังรายละเอียดต่อไปนี้

1. กิจกรรมอบรมให้ความรู้การคัดแยกขยะต้นทาง และฝึกอบรมการทำน้ำหมักชีวภาพจากขยะอินทรีย์

- อาหารกลางวัน 1 มื้อ ราคา 70 บาท ตxจำนวน 50 คน เป็นเงิน 3,500 บาท

- ค่าอาหารว่าง 2 มื้อๆละ 25 บาท x จำนวน 50 คน เป็นเงิน 2,500 บาท

- ค่าวิทยากร 1 คน รวม 3 ชั่วโมงๆ ละ 600 บาท เป็นเงิน 1,800 บาท

- ค่าไวนิล 1 x 3 เมตร ๆ ละ 150 บาท เป็นเงิน 450 บาท

- ค่าวัสดุในการอบรม เช่น สมุด ปากกา กระเป๋าผ้าใส่เอกสาร ถังพลาสติกสาธิต เป็นเงิน 7,000 บาท

- ค่าใช้จ่ายอื่นๆ ที่จำเป็นในโครงการ เป็นเงิน 1,000 บาท

2. กิจกรรมรณรงค์ ประชาสัมพันธ์ในชุมชนโครงการคัดแยกขยะต้นทางจากครัวเรือน และ ลด ละ เลิกใช้ ถุงพลาสติก และโฟม

- ค่าป้ายไวนิล จำนวน 6 แผ่นๆ ละ 450 บาท เป็นเงิน 2,700 บาท

- ค่าจัดทำเอกสารสำหรับแจกในการเดินรณรงค์ เป็นเงิน 1,000 บาท

1. กิจกรรมทำสิ่งประดิษฐ์เหลือใช้ เพื่อลดแหล่งรังโรค

- ค่าอาหารว่างและเครื่องดื่ม 1 มื้อๆละ 25 บาท x 20 คน เป็นเงิน 500 บาท

- ค่าวิทยากร 3 ชั่วโมงๆละ 600 บาท เป็นเงิน 1,800 บาท

- ค่าวัสดุอุปกรณ์ เป็นเงิน 1,000 บาท

4. ฝึกอบรมน้ำยาเอนกระสงค์จากขยะอินทรีย์ในครัวเรือน

- ค่าอาหารว่างและเครื่องดื่ม 1 มื้อๆละ 25 x30 คน เป็นเงิน 750 บาท

- ค่าวิทยากร 3 ชั่วโมงๆละ 600 บาท เป็นเงิน 1,800 บาท

- ค่าวัสดุอุปกรณ์ เป็นเงิน 3,000 บาท

- ค่าพาหนะเดินทางของวิทยากร เป็นเงิน 1,000 บาท

ทุกรายการถัวเฉลี่ยจ่ายกันได้เท่าที่จำเป็น

**ตัวชี้วัดโครงการ**

- กลุ่มเป้าหมายเข้าร่วมกิจกรรมอบรมตามโครงการฯ ร้อยละ 100

- กลุ่มเป้าหมายให้ความสนใจ และตอบข้อซักถามวิทยากรได้อย่างถูกต้อง

**ผลที่คาดว่าจะได้รับ**

1. ประชาชนมีพฤติกรรมที่ดีในการกำจัดขยะมูลฝอย
2. ประชาชนมีจิตสำนักในการกำจัดขยะมูลฝอยโดยใช้หลัก 3 ช คือ การใช้น้อย การใช้ซ้ำ และการ

นำกลับมาใช้ใหม่

1. สิ่งแวดล้อมในชุมชนน่าอยู่ และปอดภัยจากโรคติดต่อ